cyanic-selkie/wikianc huggingface dataset:
Vårstigen
Drivdalen er smal og har bratte dalsider. For å komme fram gjennom de trangeste partiene sommerstid måtte en krysse Driva ni ganger på ni kilometer nord for Kongsvoll. Et område hvor en måtte vade over elva tre ganger på en kilometer, heter ennå Vavegen. Vinterstid tok ferdafolket seg fram på elveisen. Men når elva var gått opp og gikk flomstor, måtte ruta legges til den beryktede Vårstigen flere hundre meter oppe i dalsiden. Flere steder var Vårstigen så smal at to ryttere knapt kunne møtes. Bratt var den også, og opprinnelig beregnet bare for gående og ridende, og ikke for vogn.
Landskapet i Drivdalen er storslått. Særlig er utsikten fra Tingsvaet – Vårstigens høyeste punkt og gammel tingplass hvor Oplendinger og Trøndere møttes for å diskutere saker som opptok dem. Etter all sannsynlighet var det her Aasmund Olavsson Vinje i 1860 skrev diktet – «Her er så vent, eg kan meg grøta».
Historie
I vikingtiden gikk ferdselen over Dovrefjell etter pilegrimsleia, en gang- og ridevei inne på fjellet øst for Drivdalen, og ferdafolket kom fra Hjerkinn til Heimtjønna og framover Risberget ned til Rise. Det er usikkert når veien i dalbunnen først ble tatt i bruk, men at Magnus Lagabøte la «mykje fegods» til Drivstua i 1270, skulle gi en pekepinn. Det skal også finnes en omtale av veien fra 1182. I middelalderen ble de to rutene brukt om hverandre.
Den var fra først av beregnet for gående og ridende, og da Christian V dro over her i 1685, måtte han foreta reisen med ridehest. Men da Fredrik IV kom i 1704, var stien forbedret, og han kunne bruke karjol. Christian VI reiste over Vårstigen i 1733 i firehjuls vogn. Fra hans reise heter det om Vårstigen:
«Worstien, der for en fremmed falder heel fryktaktig og besværlig siden Fieldet er brat og græsseligt over den brusende Elv, der sees neden fore.»
I 1853 stod det ferdig en helårsvei sprengt ut langs elva, og fra da av ble Vårstigen brukt stort sett bare som setervei. Den amerikanske oppdagelsesreisende journalisten Bayard Taylor beskrev i 1857 den nye, utsprengte veien som «en av de tryggeste og mest tiltalende» i hele landet, i motsetning til den farlige veien fra før 1853. Da Aasmund Olavsson Vinje i 1860 gikk over Dovrefjell, valgte han Vårstigen for å oppleve den beryktede gammelveien. Han beskrev den skrøpelige vegen slik i «ferdaminni fraa Sumaren 1860»: «Den galnaste og styggaste Aalmanveg eg enno hever farit paa».
Først på 1900-tallet var det en kort, men hektisk gruvedrift her, og man kan se flere tufter etter brakker og boliger fra den tiden. Ovenfor Drivstusætra finnes også en gruvegang som kan besøkes om man tar en avstikker fra stien.
Eckernfördebukta
Eckernfördebukta (tysk: Eckernförder Bucht; dansk Egernførde fjord) er en bukt i Schleswig-Holstein i Tyskland. Den er ca. 17 km lang, beliggende mellom Eckernförde i vest og munningen mellom Damp på Schwansen i nord og Strande på Dänischer Wohld i sør.
Johan Devrindt
Johannes "Johan" Devrindt (født i Overpelt 14. april 1944) er en pensjonert belgisk fotballspiller. Han spilte for en rekke klubber, men særlig i RSC Anderlecht og PSV Eindhoven hadde han sin storhetstid. Han spilte også mot slutten i blant andre kluber Club Brugge og Lokeren. Han var med på å vinne serien tre år på rad for Anderlecht.
Sulaiman Kiggundu
Dr. Sulaiman Kiggundu (født rundt 1950, død 21. juni 2008 i Sør-Afrika) var en ugandisk økonom og politiker.
Kiggundu har en doktorgrad i økonomi fra Boston University. Han var sentralbanksjef for Ugandas bank fra 1986 til 1990. I 1995 etablerte han Greenland Bank, en bank som ble oppløst av sentralbanken i 1998. I forbindelse med uregelmessigheter rundt oppløsingen, der han ikke greide å betale banken $ 370.000 som han skyldte, sonet han i 2002 seks måneders fengsel.
Fra 2005 ledet han partiet Forum for demokratisk endring (FDC).
Han døde av tykktarmskreft på Donald and Gordon Hospital i Sør-Afrika.
Michael Antrobus
Michael Antrobus (født 18. april 1943 i Liverpool, død 23. oktober 2016) var en britisk dirigent og trompetist.
Han hadde engasjement for en rekke av forsvarets musikkorps. I tillegg fungerte han som dirigent for en rekke av Europas fremste brassband, deriblant Black Dyke Band, Eikanger-Bjørsvik Musikklag, Stavanger Brass Band, Manger Musikklag og Cory Band; de to sistnevnte dirigerte han sågar ved noen anledninger i forbindelse med europamesterskapet for brassband.
Yesademningen
Men anlegget har forløpere i tidligere demningsposjekter som strekker seg 500 år tilbake i tid. Dagens anlegg ble prosjektert i ulike omganger med forsinkelser, med presentasjon av stadig nye planer i henholdsvis 1902, 1923, 1934 og 1945.
Reservoarets areal er inntil 20,89 km² (2 089 hektar), og vannvolumet er på 447 – 488 millioner m³. Demningen er en 76,5 meter høy og 398 meter lang gravitasjonsdam i betong.
Knarvikmila
Knarvikmila er et mosjonsarrangement som arrangeres i Knarvik i Alver kommune hvert år første helga i september. Det er et av Norges største mosjonsløp med nesten 8000 deltakere årlig.
I 2020 blir Knarvikmila arrangert for 38. gang. Arrangementet er fordelt over flere dager og omfatter både konferanse, barneløp, ungdomsløp, naturløype og asfaltløpene som går over 5, 10 kilometer og 1/2 marathon.
1/2 Marathon ble arrangert for første gang i 2009. I 2010 var Bergen Fjord Tour et nytt tilbud. Dette er en gangmarsj fra Fløien i Bergen til Knarvik Stadion (Ca 27 km).
Knarvikmila's far er Helge Brekke, som under 20-årsjubiléet i 2002 fikk Kongens fortjenstmedalje i sølv for samfunnsnyttig og fremragende innsats for barn og unge. Helge Brekke har og mottatt den lokale frivilligprisen fra Lindås kommune under arrangement i Knarvikmila sept 2012, og fikk 5 desember 2012 den nasjonale frivilligprisen overrakt på direktesendt TV2.
Caersws
Caersws (walisisk: Caersŵs) er en liten landsby ved elven Severn i Powys, Wales. Stedet har en jernbanestasjon på linjen mellom Aberystwyth og Birmingham.
Man mener at det romerske fortet Mediomanum lå ved Caersws, men stedet er ikke sikkert identifisert.
Håvard Lilleheie
Håvard Lilleheie (født 1. februar 1973 på Stord, og oppvokst på Stord i Vestland ) er en norsk skuespiller, programleder og komiker. Han debuterte i programserien U på NRK i 2000 etter å ha jobbet som standupkomiker. Her laget han, sammen med manusforfatter og regissør Magnus Martens, liksom­dokumentariske episoder fra sitt eget liv.
Sammen med blant andre Steinar Sagen hadde han programmene Munn til Munn og Onkel Happy på NRK Petre. Etter dette ledet han talkshowet Håvard Lilleheie Show på Metropol TV i 2001. I 2003 hadde han hovedrollen i suksessfilmen United der han ble gjenforent med regissør Magnus Martens. Han har siden dette blant annet hatt opptredener i program som Rikets Røst, TV 2s Påskenøtter og Senkveld. Han spilte i 2004 i forestillingen Smuget Show sammen med blant andre Bjarte Hjelmeland og Pernille Sørensen og hadde i 2006 forestillingen Frustrerte Fyrer sammen med Steinar Sagen.
Han var fra høsten 2006 frem til våren 2009 programleder for det satiriske humorshowet Manshow på TV 2 Zebra sammen med Morten Ramm.
29. september 2009 var det premiere på Lilleheies humortalkshow Showman. Dette programmet gikk i starten hver tirsdag, men etter noen måneder ble sendetiden utvidet til tre dager i uken. Pr. september 2010 var Showman inne i sin tredje sesong og ble sendt hver tirsdag, onsdag og torsdag klokken 22.30 på TV 2 Zebra. Våren 2011 sluttet han i Showman og ville konsentrere seg om andre ting. Våren 2012 gikk han til TV3, og fra høsten 2012 var han programleder for andre sesong av Kjendisbarnevakten på samme kanal. Høsten 2013 til 2015 er han programleder i et lørdagsshow Rodde & Kikkan for barn, på NRK Super. I 2015 er han programleder i Science of Stupid med Håvard Lilleheie på National Geographic Channel, som første programleder fra Norge. I desember 2016 er han en av skuespillerne i den nye adventserien for barn, Snøfall på NRK. Han var fast deltaker av de første episodene av Praktisk info med Jon Almaas i 2017 på TV Norge, og han var med i første sesong av Kompani Lauritzen i 2020 på TV 2.
Trivia
Lilleheie er lidenskapelig Strømsgodset-supporter og har laget låta Samma for meg (bare Godset vinner).
Teluroides
Teluroides er en slekt av biller som har larver som eter planterøtter. De hører til underfamilien oldenborrer (Melolonthinae) i den store gruppen skarabider (Scarabaeoidea). Disse billene lever i Australia.
Bulgaria under Kortbane-EM i svømming 2015
Bulgaria deltok under Kortbane-EM i svømming 2015 i Netanya i Israel fra 2. til 6. desember 2015 og tok ingen medaljer under mesterskapet.
Teluroides
Utbredelse
Artene lever i Australia.
CPAN
CPAN er et akronym for Comprehensive Perl Archive Network, og er et stort arkiv bestående av programvare skrevet i, eller for, programmeringsspråket Perl. Arkivet inneholder i dag tusenvis av moduler og finnes på www.cpan.org, tillegg til at det speiles verden over.
Australian Open 1973
Australian Open 1973
Perl DBI
Perl DBI (DataBase Interface) er det mest brukte grensesnittet mot databaser for programmeringsspråket Perl. I samarbeid med flere andre, skrev Tim Bunce spesifikasjonen på grensesnittet i 1994, og DBI blir i dag vedlikeholdt over Internett som en CPAN-modul i tråd med åpen kildekode-modellen. DBD-er (DataBase Driver) fungerer som et abstraksjonslag som gjør det mulig for programmererne å benytte nesten plattform-uavhengig SQL-kode i sin programvare.
DBI- og DBD-modulene gjør det mulig for Perl-utviklere å kommunisere mot mange forskjellige databaser på markedet på samme måte. Hver database som støttes har en egen DBD-driver, på samme måte som forskjellig maskinvare fra forskjellige leverandører kan brukes på tvers av de ulike plattformene. DBD-driverne kan lastes ned gratis fra Internett, og eksisterer i dag for de fleste databasesystemer, også for proprietære systemer som f.eks. Oracle, Microsoft SQL Server, IBM DB2 osv.
Ambrose Maréchal
Ambrose Maréchal (født 5. desember 1768 i Ingré i provinsen Orléanais i Frankrike; død 29. januar 1828 i Baltimore) var en fransk-amerikansk katolsk ordensgeistlig og erkebiskop av Baltimore.
Sulpicianer, prest
Ambrose Maréchal trådte inn i sulpicianerordenen. Hans vei til prestestanden ble vanskeliggjort av den franske revolusjon. Han ble presteviet 25. mars 1792 i Bordeaux etter å ha flyktet dit fra Paris, der tilstanden var blitt uoversiktlig og farlig. Den samme dag og med fare for eget liv seilte han sammen med prestene Richard, Martignon og Cicquard ut med kurs for Amerika; de ankom Baltimore 24. juni 1792, og det var der han feiret sin første hellige messe.
Erkebiskop
Den 26. januar 1816 utnevnte pave Pius VII ham til biskop av Philadelphia, men dette embedet tiltrådte han ikke. Istedet utnevnte paven ham den 4. juli 1817 til erkebiskop av Baltimore. Han ble bispeviet av biskopen av Boston, Jean-Louis Lefebvre de Cheverus, den 14. desember samme år; medkonsekrerende var biskopen av New York, John Connolly.
Fra 1822 til 1825 var han samtidig apostolisk administrator av Richmond.
Episkopalgenealogi
Hans episkopalgenealogi er:
Damenes (album)
Damenes er et musikkalbum utgitt av Fryd & Gammen i 2007.
Mesocalanus lighti
Mesocalanus lighti er en art av hoppekreps. Den er et dyreplankton som utgjør føde for blant annet fiskeyngel. Den lever av alger og plankton.
Arten ble første gang beskrevet av Bowman i 1955.
Dataterminal
En dataterminal, 'tekst-terminal, ASCII-terminal eller alfanumerisk terminal, er en elektronisk eller elektromekanisk maskinvareenhet som brukes til å kommunisere med datamaskiner. Vanligvis kobles terminalen til via en serieport, men andre (historiske) kommunikasjonsmekanismer har vært i bruk, spesielt i forbindelse med stormaskiner.
Historie
Tidlige terminaler var elektromekaniske teleskrivere (ofte kalt TTYer) med papir, fargebånd og mekanisk anslag, for eksempel Teletype ASR 33, senere Texas Instruments Silent 700 og Digital Equipment LA30. Disse var langsomme, kostbare og vedlikeholdskrevende, og ble i løpet av 1970-årene stort sett fortrengt av videoterminaler.
Den nye terminal-generasjonen la grunnlag for raskere og mer effektiv interaksjon mellom maskin og bruker. Tekstbehandling ble mulig på generelle datamaskiner, programutvikling ble vesentlig effektivisert og dataregistrering via skjermbilder ble alminnelig.
Utfordringen med førstegenerasjons videoterminaler var hastighet, minne og kostnader. En terminal trengte nok minne til å vise en hel side med tekst, typisk 80 * 24 tegn med ekstra attributter for hver tegnposisjon (understrek, revers video, uthevet etc.), til sammen mellom fem og 10 kilobyte. Til sammenligning hadde mange minimaskiner i 1970-årene 64 kilobyte eller mindre hukommelse. Hastigheten var en utfordring både på grunn av støyfølsomhet på serielinjene og lav ytelse på komponentene i terminalene. Tidlige videoterminaler hadde en typisk hastighet på 4800-9600 bps.
Videoterminalen Heathkit H19 representerte en milepæl i utviklingen av terminaler da den ble introdusert i 1980 for under 1000 amerikanske dollar, og med hastighet 9600 bps.
Falltall
Falltall er en benevnelse for forklistringsevne hos stivelse.
Betegnelsen kommer av metoden man bruker for å måle forklistringsevne. Man bruker denne metoden blant annet på mel. Man blander mel og vann, og varmer det opp til mere enn 70 ℃, for så å la et lodd synke igjennom blandingen. Det er tiden fra blandingen begynner oppvarmingen, til man har sluppet loddet og det har sunket til bunnen, som er falltallet, i antall sekunder. Dette utføres på et falltallsapparat.
Soriademningen
Vannreservoarets areal er inntil 1,24 km² (123,8 hektar), og vannvolumet opp til 15 – 32 millioner m³. Demningen er 132 meter høy og 148 meter lang buedam i betong.
Irland under Paralympiske sommerleker 2008
Irland deltok i Paralympiske sommerleker 2008 i Beijing. Irland sendte 45 utøvere som konkurrerte i ni grener: bueskyting, friidrett, boccia, sykling, hestesport, fotball, seiling, svømming og bordtennis. Landets flaggbærer under åpningsseremonien var Patrice Dockery.
Bishan (Chongqing)
Bishan (kinesisk: 璧山县; pinyin: Bìshān Xiàn) er et fylke i byprovinsen Chongqing i Folkerepublikken Kina.
Det er på 912 km².
Befolkningen var på 597,644 innbyggere i 1999, og på 610,000 i 2004.
Administrative enheter
Bishan består av to subdistrikter, ti storkommuner og én kommune.
Subdistrikter: Bicheng (璧城), Qinggang (青杠)
Storkommuner: Dingjia (丁家), Sanhe (三合), Guangpu (广普), Zhengxing (正兴), Daxing (大兴), Hebian (河边), Lufu (福禄), Qitang (七塘), Batang (八塘), Dalu (大路)
Kommune: Jianlong (健龙)
Samferdsel
Kinas riksvei 319 fører gjennom fylket. Riksveien begynner i Xiamen i Fujian, løper nordvestover gjennom provinsene Jiangxi, Hunan og byprefekturet Chongqing, til den ender opp i Chengdu, hovedstaden i provinsen Sichuan.
Gangs of New York
Gangs of New York er en film fra 2002 med regi av Martin Scorsese og manuskript av Jay Cocks, Steven Zaillian og Kenneth Lonergan. Handlingen finner sted i 1860-årenes New York og er inspirert av Herbert Asburys bok The Gangs of New York.
Gangs of New York handler om konflikten mellom de innfødte (primært protestanter) og immigrantene (primært katolikker). Amsterdam Vallon (spilt av Leonardo DiCaprio) er en ung irsk-amerikaner som oppnår William «Bill the Butcher» Cuttings tillit (spilt av Daniel Day-Lewis). «Bill the Butcher» er lederen av de innfødtes bande, og han står bak det brutale drapet på Amsterdams far som tidligere var leder av immigrantenes bande. William Cutting er basert på den virkelige Bill «The Butcher» Poole, som var leder av banden «The Bowery Boys». Han ligger begravet i Greenwood Cemetery, Brooklyn, New York.
Handling
Vi er i Five Points-kvarteret på Manhattan i 1846. En bandekrig mellom de innfødte og immigrantene som har vart i flere år er ved å nå sitt klimaks. De innfødtes leder William «Bill the Butcher» Cutting nærer et åpent hat overfor immigrantene. Lederen av immigrantenes bande «Dead Rabbits», Priest Vallon, har en ung sønn, Amsterdam. Bill og Priest møter med hver sin bande i et blodig oppgjør som ender med at Priest blir slått ihjel av Bill. Amsterdam tar kniven som ble brukt og løper vekk og begraver den. Han blir funnet og tatt til et barnehjem. 16 år senere forlater Amsterdam barnehjemmet. Når han vender tilbake til Five Points, møter han sin gamle venn Johnny. Johnny introduserer Amsterdam for Bill. Amsterdam møter flere av hans fars tidligere lojale menn, deriblant «Happy Jack» (Reilly) og McGloin (Gary Lewis), som nå er under Bills kontroll.
Amsterdam møter også Jenny Everdeane (Diaz), en lommetyv og Bills elskerinne. Amsterdam blir også involvert i Boss Tweeds semi-kriminelle imperium.
Kreis Zittau
Kreis Zittau var en Landkreis som eksisterte i Bezirk Dresden i Den tyske demokratiske republikk (DDR) fra 1952 til 1990, med hovedsete i Zittau.
Etter Tysklands gjenforening fortsatte den å eksistere fra 1990 til 1994 innenfor Fristaten Sachsen som Landkreis Zittau. Den 1. august 1994 ble den slått sammen med Landkreis Löbau til den nye kretsen Landkreis Löbau-Zittau som eksisterte frem til 2008.
Byer og kommuner
Den 3. oktober 1990 bestod kretsen av 22 kommuner, herunder 2 byer. Gjennom kommunesammenslåinger ble antallet kommuner redusert til 18 den 31. juli 1994.
Thomas William Ludlow Ashley
Thomas William Ludlow Ashley (født 11. januar 1923 i Toledo, Ohio, død 15. juni 2010 i Leland i Michigan), vanligvis kjent under navnet Lud Ashley. Han var en amerikansk politiker for Det demokratiske partiet. Han tjenestegjorde som amerikansk representant for delstaten Ohio i perioden 1955–1981.
Liv og virke
Han var oldebarn av James Mitchell Ashley, som også var kongressmedlem fra Ohio.
Under den andre verdenskrig tjenestegjorde Ashley i US Army som korporal i Stillehavet med Theater of Operations. Etter krigen ble uteksaminert Ashley i 1948 fra Yale University. Mens Ashley gikk ved Yale University ble han medlem av det lukkede brorskapet Skull and Bones, sammen med blant andre den fremtidige presidenten i USA, George H.W. Bush.
Stortinget (TV-serie)
Stortinget er en norsk dokumentar-serie som gikk på TV 2 fra 2004 til 2005. Serien handlet om mennesker som hadde sitt daglige virke på Stortinget, alt fra renholdsbetjent til kjente stortingspolitikere. Programmet gikk på onsdager.
Opptakene ble gjort stortingsåret 2002-2003.
Siste episode ble sett av 326 000.
Personer
En oversikt over de personer som TV-serien presenterte:
Alarcón-demningen
Alarcón-demningen er en demning for irrigasjon og flomkontroll i elva Jucár, i provinsen Cuenca i Castilla-La Mancha, sentrale Spania. Litt lengre nede i elva ligger middelalderlandsbyen Hidalgo de Alarcon. Anlegget ble ferdigstilt i 1955.
Reservoarets areal er hele 68,4 km² (6.840 hektar), og vannvolumet opp til 1.112 millioner m³. Demningen er 67 meter høy og 317 meter lang gravitasjonsdam i betong.
Chipping Ongar
Chipping Ongar (ofte kalt bare Ongar, men ikke til å forveksles med landsbyen High Ongar) er en liten markedsby i det verdslige sognet Ongar i distriktet Epping Forest grevskapet Essex, England. Det er lokalisert 10 km øst for Epping, 11 km sørøst for Harlow og 11 km nordvest for Brentwood.
Den var i middelalderen en viktig markedsby, som lå i sentrum av et hundred. Det lå et normannisk festning der, og sognekirken er for en stor del bygget med gjenbrukte tegl fra romersk tid. Byen er ellers mest kjent for Ongar undergrunnsstasjon, som var den nordligste stasjonen på Londons undergrunnsbane inntil den ble nedlagt i 1994. Det er senere åpnet en vanlig toglinje dit, Epping Ongar Railway.
Etymologi
Navnet Ongar betyr «gressland», tilsvarende til det tyske ordet Anger. Chipping er fra angelsaksiske cēping, «et marked, markedssted», tilsvarende det danske begrepet købing og svenske köping. Det samme elementet er funnet i andre engelske byer som Chipping Norton, Chipping Sodbury og Chipping (nå High) Wycombe.
Aslaug Låstad Lygre
Aslaug Låstad Lygre (født 12. desember 1910 i Lindås, død 19. desember 1966 i Bergen) var en norsk lyriker. Diktningen hennes fokuserer på de små og nære ting i tilværelsen, blant annet gjennom naturskildringer.
Hun ble tildelt Statens kunstnerstipend i 1953, og dette ga henne anledning til å foreta en lengre reise i Mellom-Europa. I 1954 fikk hun gjennom Behrens' legat anledning til å foreta en reise til Sverige og Finland og Gyldendals legat i 1964 muliggjorde en reise til Danmark og Island året etter.
Mesocalanus tenuicornis
Mesocalanus tenuicornis er en art av hoppekreps. Den er et dyreplankton som utgjør føde for blant annet fiskeyngel. Den lever av alger og plankton.
Arten ble første gang beskrevet av Dana i 1849.
Aslaug Låstad Lygre
Aslaug Låstad Lygre ga ut seks diktsamlinger, alle i en intim, personlig og noen ganger melankolsk stil. Hun debuterte som dikter så sent som i 1943, med samlingen No blømer alle rosene. Gjennombruddet kom med de litt tungsindige diktene i samlingen Den einsame roaren (1952).
Pachygastra
Pachygastra er en slekt av biller som har larver som eter planterøtter. De hører til underfamilien oldenborrer (Melolonthinae) i den store gruppen skarabider (Scarabaeoidea). Disse billene lever i Australia. Slekten omfatter bare én kjent art.
Aslaug Låstad Lygre
Sitt mest kjente dikt, «Vi skal ikkje sova» skrev hun noen år tidligere (1948), da hun bodde omgitt av døende mennesker på Lyster sanatorium, hvor hun var innlagt for tuberkulose. Geirr Tveitt har satt melodi til dette diktet som senere er mer kjent under navnet «Vi skal ikkje sova bort sumarnatta».
Serhij Nihojan
Serhij Nihojan (ukrainsk: Сергій Нігоян, armensk: Սերգեյ Նիգոյան) var en ukrainsk Euromajdan-aktivist av armensk herkomst. Han var den første som døde under verdighetsrevolusjonen.
Aslaug Låstad Lygre
Diktsamlingene hennes er også utgitt i samlingene Dikt i utval (Gyldendal, 1978) og Dikt i Samling (Norsk Bokreidingslag, 2005).
Priser
Aslaug Låstad Lygre ble tildelt Gyldendals legat i 1964.
Pachygastra
Utbredelse
Arten lever i Australia (Tasmania, Victoria og Southern Australia).
Eduard Steinemann
Eduard «Edi» Steinemann (født 2. august 1906, død 28. juni 1937) var en sveitsisk turner.
Neste OL, i 1936 i Berlin, vant Sveits sølv i lagkonkurransen, bak Tyskland. Denne gangen fikk han 8.-plass i skranke som beste resultat, og han kom på 19.-plass i den individuelle mangekampen.
I VM-sammenheng har han flere medaljer, fra VM i 1934. I tillegg til gull i lagkonkurransen fikk han sølv i bøylehest og hopp individuelt.
Buckhurst Hill
Buckhurst Hill er en landsby i distriktet Epping Forest i Essex, England. Den er i praksis en forstad til London, og ligger nær grensen til Londonbydelen Redbridge.
Jernbanen kom dit i 1856, og stedet tiltrakk seg mennesker i middelklassen som gav det et viktoriansk preg. Mange av innbyggerne er pendlere, og stedet betjenes av Londons undergrunnsbane fra Buckhurst Hill undergrunnsstasjon. Siden 1996 har stedet vært et eget verdslig sogn. I henhold til folketellingen av 2011 bor det 11 380 innbyggere på stede.
Den første historiske omtale av Buckhurst Hill er fra 1135 da det ble gjort en referanse til «La Bocherste», som i årene senere utviklet seg til «Bucket Hill», i opprinnelig betydning en høyde dekket av bøktrær.
Occiephelinus
Occiephelinus er en slekt av biller i familien kortvinger.
Utseende
En liten (ca. 3 millimeter), avlang og litt flat, fint hårete, svart kortvinge. Hodet er forholdsvis stort med to nokså store punktøyne i pannen, fasettøynene middelsstore, rundet utstående, tydelig hårete, pronotum avrundet femkantet, noe smalere enn hodet og betydelig bredere enn langt. Dekkvingene er jevnbrede, nær dobbelt så lange som pronotum. Bakkroppen er oval, litt bredere enn dekkvingene.
Utbredelse
Slekten lever i det nordvestlige Nord-Amerika.
Marumba dyras
Marumba dyras er en sommerfugl som tilhører familien svermere (Sphingidae). Denne store, lyse arten finnes i det sørlige Asia fra India østover til Taiwan.
Utseende
En stor(vingespenn 90 – 125 mm), lysbrun svermer. Hodet er ganske lite med reduserte munndeler, antennene kraftige og smalt fjærformede. Brystet har tre smale, brune lengdestriper og bakkroppen en smal, brun midtstripe. Vingene er sterkt bølgete langs ytterkanten. Forvingen har 7-8 smale, brune tverrlinjer, den nest ytterste danner en virvel rundt en rund, brun flekk nær vingens bakkant. Bakvingen er brun med to svarte flekker nær bakhjørnet, på undersiden rosa langs innerkanten. Larven er grønn, dekket med små, spisse, hvite vorter. Den har lyse skråstriper på sidene, hornet på bakkroppen er grønt og piggete. Hodekapselen er tilspisset mot toppen i de første larvesatdiene, men ikke hos utvokste larver. Hodet er grønt med en hvit lengdestripe på hver side. Puppen er brunrød, med tydelige antenneslirer, men ikke spor av sugesnabel.
Levevis
Larven lever på ulike busker og trær i familiene Bombacaceae, Malvaceae, Sterculiaceae, Tiliaceae og Sapindaceae. I likhet med andre Smerinthinae tar ikke de voksne svermerne næring til seg. De kommer sjelden til lys, og flyr sannsynligvis forholdsvis lite.
Ukraina under Kortbane-EM i svømming 2015
Ukraina deltok under Kortbane-EM i svømming 2015 i Netanya i Israel fra 2. til 6. desember 2015 og tok en medalje.
Margaritifera
Margaritifera (elvemuslingslekten) er eneste slekt i elvemuslingfamilien (Margaritiferidae) og består av såkalte elveperlemuslinger som utelukkende lever i ferskvann. Perlemuslinger er muslinger som danner et lag av perlemor på innsiden av skallet. Familien omfatter blant annet elvemuslingen (Margaritafera margaritafera), som finnes i Norge. Slekten inkluderer 13 arter, fordelt i tre underslekter. Ikke alle bruker underslektene, men de er tatt med her og er systematisk gangbare.
Ustemt bilabial plosiv
En ustemt bilabial plosiv er en konsonantlyd som forekommer i mange talespråk. Symbolet i det internasjonale fonetiske alfabetet for denne lyden er, og det tilsvarende X-SAMPA-symbolet er. I norsk skrives en ustemt bilabial plosiv med bokstaven «p», som i penger eller spill.
Margaritifera
Inndeling
Inndelingen under følger WoRMS og er i henhold til Bieler & Rosenberg (2017). Norske navn følger i hovedsak Artsdatabanken, men navn i parentes er kun uoffisielle beskrivelser.
Buendía-demningen
Buendía-demningen er en demning med vannkraftverk i elva Guadiela, en sideelv til Tajo, i provinsen Cuenca i Castilla-La Mancha, sentrale Spania. Vannkraftverket har en installert produksjonseffekt på 1.515 MW. Anlegget ble ferdigstilt i 1958.
Reservoarets areal er inntil 81,95 km² (8.195 hektar), og vannvolumet opp til 1.639 millioner m³ – en av landets største reservoarer. Demningen er 79 meter høy og 315 meter lang gravitasjonsdam i betong.
Todd Hamilton
William Todd Hamilton (født 18. oktober 1965) er en amerikansk profesjonell golfspiller.
Hamilton ble født i den lille byen Galesburg i Illinois og vokste opp i Biggsville i Henderson County, rett øst for Mississippi, der han gikk på skole samtidig som han lærte seg å spille golf på en 9-hullsbane. Han studerte senere ved University of Oklahoma og fortsatte å spille golf der.
Hamilton vant den 133. utgaven av major-turneringen The Open Championship på Royal Troon Golf Club i 2004. Han vant over Ernie Els etter playoff over fire hull. Etter seieren sa han «''Jeg forsøkte å se meg omkring og ta inn alle inntrykk. Jeg har vunnet turneringer rundt om i verden tidligere, men ingen som ligner denne. Så å bli vinner i The Open Championship er veldig spesielt''».
Hamilton tok sin neste PGA-seier 14. mars 2004 i Honda Classic på Mirasol Country Club i Palm Beach Gardens i Florida. Han gjorde da birdie på de to siste hullene og vant med ett slag over Davis Love III.
Hay-on-Wye
Hay-on-Wye (walisisk: Y Gelli Gandryll) er en markedsby i Powys i Wales. Den kalles ofte bøkenes by, ettersom den har hele 41 bokhandler, hvorav de fleste selger brukte bøker. Med bare omkring 1300 innbyggere er det ingen andre steder som kommer i nærheten av dette forholdet mellom antall bokhandler og innbyggere.
Bybebyggelsen fortsetter inn over grensen til England, der den heter Cusop. De to delene administreres hver for seg.
Kong Richard Booth
Fenomenet med bokhandler startet da Richard Booth den 1. april 1977 som et PR-stunt erklærte Hay-on-Wye som en selvstendig republikk, med seg selv som konge. At han ikke valgte den mer logiske tittelen president skyldes antagelig at det kan gjøres mer ut av en kongetittel. Han lar seg blant annet avbilde på «offisielle» fotografier med en toalettsugekopp som septer. Han innsatte også hesten sin som statsminister fra samme dato.
Booth selger også billige titler til turister. I motsetning til andre som selger titler i Storbritannia gjør han ikke forsøk på å fremstille det som ekte titler.
Azərbaycan Premyer Liqası 2021–2022
Azərbaycan Premyer Liqası 2021–2022, var den 30 sesongen av den aserbajdsjanske topp divisjonen. Sesongen begynte 14. august 2021 og avsluttet 21. mai 2022. Regjerende mestere Neftçi klarte ikke å forsvare tittelen og Qarabağ vant sitt niende seriemesterskap.
Klubbinfo
Den 6. april 2022 godkjente Azərbaycan Premyer Liqası navneendringen av Keşla FK til Şamaxı FK.
Inger Johanne Alfstad
Inger Johanne «Trulte» Alfstad (født 29. august 1947 i Bergen, død 6. november 2019 samme sted) var en norsk svømmer som representerte Bergens Svømme & Livredningsklub.
Hun vant 5 NM-gull og 14 NM-medaljer i perioden 1962–1970. Hun vant kongepokalen i 1964.
Hun studerte ved Norges idrettshøgskole, og hun arbeidet deretter som idrettslærer.
Nannocalanus minor
Nannocalanus minor er en art av hoppekreps. Den er et dyreplankton som utgjør føde for blant annet fiskeyngel. Den lever av alger og plankton.
Arten ble første gang beskrevet av Claus i 1863.
Slaget ved Mutah
Slaget ved Mu'tah i 629 fant sted nær landsbyen Mu'tah øst for Karak og Jordanelva, mellom en bysantisk hærfører, med allierte, som kjempet mot en arabisk hær.
Resultatet av slaget er omtvistet. At øst-romerne og allierte vant, eller at ingen vant slaget, er forskjellige kilders syn. Antall soldater hos de stridende parter, er også omstridt (Fra «3 ganger større» til «60 ganger større», er beskrivelser som finnes av overtalligheten til øst-romerne  og allierte, relatert til slaget).
Detaljer
Slaget foregikk i et dalføre som motvirket østromernes- og alliertes fordel av å være overtallige, hevdes det.
W.C. Fields
William Claude Dukenfield (født 29. januar 1880, død 25. desember 1946), kjent som W.C. Fields, var en amerikansk komiker, skuespiller og sjonglør.
Oppvekst
I senere intervjuer hevdet Fields selv at han rømte permanent hjemmefra som elleveåring, etter et voldsomt slagsmål med sin far, og videre at han i mange år levde som sulten vagabonde. Intervjuer med komikerens søster tyder imidlertid på at han hadde en mer stabil oppvekst enn hva han selv hevdet, og at han flyttet hjemmefra først i slutten av tenårene. Ifølge Fields' barnebarn, Roland J. Fields, er det imidlertid riktig at Fields ofte kranglet med sin far i oppveksten. Hva som også er hevet over enhver tvil, er at Fields' familie ofte gjennomgikk skrale tilstander økonomisk; faren jobbet hovedsakelig som frukthandler, noe som ikke alltid var økonomisk fruktbart.
Tidlig karriere
Fields' store barndomsdrøm var å bli verdensberømt sjonglør, noe han lyktes med. Allerede som 21-åring i 1901 dro han på turné som sjonglør i Europa, hvor han opptrådte på Buckingham Palace. En av faktorene som angivelig bidro til Fields' popularitet som sjonglør var at han stadig tilføyde morsomme kommentarer og replikker mens han opptrådte, noe som dannet grunnlaget for hans senere karriere som komiker. I 1915 opptrådte Fields for første gang som del av den berømte teatertroppen Ziegfields Follies, som han fortsatte med i de neste seks årene. Sin største triumf på scenen opplevde Fields imidlertid da han medvirket i stykket Poppy på Broadway 1923-24.
Privatliv
Som komiker framsto Fields oftest som en misantrop og kyniker, og han pleide å leve opp til dette ryktet også under intervjuer og personlige framtredener. Et sitat som er blitt tilegnet Fields lyder: «A man who hates dogs and children can't be all that bad.» Nære bekjente av Fields har dog i ettertid hevdet at Fields var en langt mer mangsidig person enn hans rykte tillot ham å innrømme, som kunne være både generøs og sårbar. Fields giftet seg som 20-åring i august 1900, med Harriet Hughes; paret ble separert i 1907 og møttes sjeldent etter dette, men ble aldri formelt skilt og opprettholdt korrespondanse gjennom brevveksling. Fields fikk to sønner: en av dem med Harriet, William C. «Claude» Dukenfield, født 1904, og William Rexford Fields Morris, født 1917, med sin daværende kjæreste Bessie Poole. Fields var kraftig alkoholisert store deler av livet. Han var en overbevist ateist, og ønsket å testamentere deler av sin formue for å opprette et college uten religionsundervisning, uten at prosjektet ble realisert.
Filmografi (utvalg)
(It's the Old Army Game) (So's Your Old Man) (Running Wild) (Two Flaming Youths) (Alice in Wonderland) (The Old Fashioned Way) (It's a gift) (Man on the Flying Trapeze) (You Can't Cheat an Honest Man) (My Little Chickadee) (Song of the Open Road)
Rudolf Petersson
Rudolf Petersson (født 17. juni 1896 i Halmstad, død 17. april 1970 i Enhörna) var en svensk tegneserieskaper.
Petersson er kanskje mest kjent som tegner av tegneserien 91:an Karlsson som han skapte i 1932. Den svenske 91:an Karlsson var forbilde for den norske 91 Stomperud. Petersson ble i 1965 tildelt Adamsonstatuetten.
Hederstegn og minnesmerker
I 1974 opprettet det svenske tegneserieforlaget Semic 91:an-stipendiet, som var en pris som årlig ble delt ut til personer som i vesentlig grad hadde bidratt til å fremme svensk tegneseriekunst. Prisen bestod av en messingstatuett av 91:an Karlsson og en pengesum som varierte fra år til år. Den siste gangen prisen ble utdelt var i 1996, fem dager før Petersson ville fylt 100 år.
I Peterssons hjemby Halmstad har det blitt reist en bronseskulptur som forestiller 91:an. Den er laget av billedhuggeren Nils Egerbrandt.
Familie
Rudolf Petersson var bror av kunstneren Anna Tenggren-Brink. Deres felles bror var faren til tekstilkunstneren Ingrid Dessau.
Fylkesvei 7090
Fylkesvei 7090 (Fv7090) går mellom Drag og Lysøya i Nærøysund kommune.
Bessos
Bakgrunn
Sommeren 331 f.Kr. kommanderte Bessos (hans greske navn) som satrap (guvernør) soldatene fra Baktria. Det indikerer at han var en betydningsfull persisk adelsmann og antagelig en nær slektning av kongen, Dareios III Kodomannos, den siste kongen i akamenidedynastiet i iranske Persia fra 336 f.Kr. til 330 f.Kr.. Dette grunnet at satrapen av Baktria (nordlige Afghanistan) var vanligvis den første i den kongelige etterfølgerrekken, mathišta. En kronprins ville således styre over Baktria for en rekke år og en konge uten voksne sønner ville utpeke sin bror til denne posisjonen, men det nøyaktige forholdet mellom Dareios og Bessos er ikke kjent.
Slaget om Gaugamela
Den 1. oktober 331 beseiret den makedonske konge Aleksander den store (styrte 336-323 f.Kr.) den persiske hæren ved Gaugamela (antagelig i nærheten av Mosul i dagens Irak). Bessos ledet den venstre vingen av den persiske hæren som hovedsakelig besto av tropper fra Baktria og som hadde blitt mobilisert rett før dette slaget. Den formasjon som Dareios hadde beordret feilet og perserne tapte slaget etter timevis med intens kamp. Bessos overlevde tapet og ble hos sin konge, hvis hær klarte å unnvike Aleksanders hær, og de tilbrakte vinteren i Ekbatana (i dag kjent som Hamadan, 400 km sørvest for Teheran i dagens Iran). Her forsøkte Dareios å samle sammen en ny hær og beordret sine satraper om å komme med forsterkninger. De kom aldri og det er ikke klart hvorfor.
Drapet på Dareios
Bessos og hans forbundsfeller (som Satibarzanes og Barsaentes) grep Dareios, bandt ham og kastet ham i en oksekjerre og beordret den persiske hæren om å fortsette. I henhold til romeren Quintus Curtius Rufus’ historie, nådde Aleksander og en liten mobil styrke fram. Det fikk perserne til å få panikk, og Bessos og hans forbundsfeller trakk sine dolker som de stakk i Dareios og etterlot ham for å dø. Den babylonske krønike kjent som BCHP 1 indikerer at dette skjedde i juli 330 f.Kr. Stedet har blitt identifisert som i nærheten av dagens Ahuan.
Artaxerxes
Bessos dro tilbake til Baktria og forsøkte å organisere en motstand sammen med de østlige satrapiene. Om Bessos hadde overgitt seg på dette stadium, kunne han ha blitt en av Aleksanders meste respekterte. Isteden erklærte han seg som konge. Aleksander betraktet seg selv som Perserrikets rettmessige konge, og Bessos’ erklæring betydde at Aleksander måtte marsjere mot øst. Aleksander ble tvunget til å flytte sine styrker for å undertrykke opprøret i 329 f.Kr. En av hans generaler som fikk selvstendig kommando for å slå ned motstanden var Ptolemaios I Soter.
Bessos forsøkte å forsvare Baktria, men våren 329 f.Kr. gikk Aleksander og hans soldater over fjellkjenten Hindu Kush som Bessos hadde etterlatt uvoktet da «ingen» kunne komme over så tidlig på året. Deretter forsøkte han å hindre makedonerne å krysse elven Oxos ved å brenne alle tilgjengelige skip, men Aleksanders folk bygde flåter og løpet av fem dager var hele hæren over på motsatt side. Bessos’ folk mistet motet og overleverte ham til Ptolemaios.
Fastlands-Karmøy
Fastlands-Karmøy er den delen av Karmøy kommune som ligger på fastlandet. Det består av Moksheim, Norheim, Spanne, Vormedal, Kolnes og Røyksund/Fosen.
Historikk
Arkeologiske funn gjort på blant annet Tuastad viser at det har bodd mennesker her i over 6000 år. Flere av gårdsområdene ble antakeligvis ryddet og tatt i bruk tidlig i folkevandringstiden, og for flere av brukene finnes det dokumentasjon på hvem som har bodd på stedet så langt tilbake som tidlig 1500-tall.
Før Karmøy kommune ble opprettet i dagens form, var størsteparten av det som i dag utgjør Fastlands-Karmøy en del av Avaldsnes og Torvastad kommuner. I 1965 ble det imidlertid bestemt at kommunene på Karmøy skulle slås sammen, og dagens kommunegrenser ble etablert. Dette medførte blant annet at noen av gårdene som lå helt øst i Avaldsnes kommune ble gitt til Tysvær, mens resten ble en del av Karmøy. Fornminne de fem dårlige jomfruer står på Fastlands-Karmøy rett under Karmsund bru.
Bessos
Mishandling og død
Etter mishandlingen ble Bessos overlevert til Dareios’ bror Oxyathres. Han beordret at Bessos ble fraktet til det stedet hvor han hadde myrdet sin herre. Her skulle han bli korsfestes og gribbene skulle holdes borte fra liket. Det var i seg selv en grusom handling: zoroastrismen tror at de døde må bli fjernet av fugler som den naturlige orden. Å jage gribbene vekk var en persisk motsvarighet til greske å nekte begravelse.
Fastlands-Karmøy
Historikk
Det bor mellom 8000 og 9000 mennesker på Fastlands-Karmøy. Fastlands-Karmøy har landgrense til Haugesund kommune i nord, Tysvær kommune i nord og øst, i tillegg til sjøgrense i sør mot Bokn kommune. Karmsundet skiller Fastlands-Karmøy fra øya Karmøy i vest. Fastlands-Karmøy har det nest største kjøpesenteret på Haugalandet både når det gjelder omsetning og areal, Oasen storsenter. Det er bare slått av Amanda Storsenter som ligger i Haugesund.
Bessos
Mishandling og død
Antikkens fortellinger er selvmotsigende til Bessos’ endelikt. Quintus Curtius Rufus skrev om korsfestelsen. Arrianos hevder at han ble torturert og halshogd i Ekbatana, mens Plutark mener at Bessos ble revet i filler i Baktria etter en makedonsk rettssak.
Read
Read er et systemkall. I moderne POSIX-kompatible operativsystemer må et dataprogram aksessere data fra en datafil som er lagret i et filsystem ved å benytte systemkallet read. Filen er identifisert gjennom en fildeskriptor som vanligvis blir gjort tilgjengelig gjennom et tidligere kall til systemkallet open. Dette systemkallet leser data i form av et antall byte som spesifiseres av kalleren, og som lagres i et buffer som er forsynt av den kallende prosessen.
Systemkallet read har tre argumenter:
Étoile de Cristal
Étoile de Cristal var en fransk filmpris som ble delt ut fra 1955 til 1975. Prisen ble grunnlagt på initiativ fra det franske filmakademiet, Académie du Cinéma, og hadde seks forskjellige kategorier. Vinnerne ble bestemt av kritikere og fagpersoner fra ulike felt i den franske filmindustrien. Étoile de Cristal ble erstattet med César-prisen i 1975, som nå er den franske versjonen av Oscar.
Slemsrud
Slemsrud (også brukt Vangsås) er et tettsted i Hamar kommune i Innlandet. Tettstedet har innbyggere per 1. januar, og ligger cirka ti kilometer nordøst for byen Hamar. Øvre Vang kirke ligger på Slemsrud. Fotballaget Fart har også tilholdssted her.
Tettstedet er også kjent som Wik, på grunn av butikken som ligger der.
Espen Nystuen
Espen Nystuen (født 19. desember 1981) er en norsk fotballtrener, fotballeder og tidligere fotballspiller som er sportslig leder og daglig leder for Kongsvinger IL Toppfotball.
Nystuen startet sin karriere i Kongsvinger der han ble tatt opp i A-stallen i 2000. Etter å ha blitt betegnet som en av Kongsvingers bedre spillere i mange år, ble han rett i forkant av 2006-sesongen solgt til Stabæk. Under oppkjøringen til 2008 sesongen solgte Stabæk ham videre til Sandefjord, hvor han ble kåret til årets spiller i 2010. Nystuen har U-landskamper for Norge.
I desember 2012 signerte han igjen for sin moderklubb Kongsvinger, denne gangen som spillende daglig leder.
Espen Nystuen er sønn av tidligere Kongsvinger-spiller Erik Nystuen.
Pachysphinx occidentalis
Pachysphinx occidentalis er en sommerfugl som tilhører familien svermere (Sphingidae). Denne arten lever i det vestlige Nord-Amerika, i øst erstattes den av Pachysphinx modesta.
Utseende
En stor (vingespenn 130 – 150 mm) og kraftig svermer, virker tung. Den er enten lyst eller mørkt gråbrun. Hodet er ganske lite med reduserte munndeler, antennene lange og fjærformede. Forvingen, som er trekantet og forholdsvis bred, har bølgete ytterkant. I midten er det et bredt, trekantet, mørkere tverrbånd, dette har en liten, trekantet, hvit flekk. Bakvingen er skarpt rosa med grått bakhjørne. Larven er grønn med glatt hud og hvite skråstriper på sidene. hornet på bakkroppen er hvitt og ganske lite. Hodekapselen er blålig grønn og knudrete.
Neocalanus cristatus
Neocalanus cristatus er en art av hoppekreps. Den er et dyreplankton som utgjør føde for blant annet fiskeyngel. Den finnes bl.a i områder av Atlanterhavet, og lever av alger og plankton.
Arten ble første gang beskrevet av Krøyer i 1848.
Pachysphinx occidentalis
Levevis
Larven lever på osp og poppel (Populus spp.) og vier (Salix spp.). Som hos andre Smerinthinae tar ikke de voksne svermerne næring til seg.
Bolarque-demningen
Bolarque-demningen er en demning i elva Guadiela på stedet hvor denne renner inn i Tajo, i provinsen Cuenca i Castilla-La Mancha, sentrale Spania. Det fungerer som det øverste av to reservoarer for et pumpekraftverk – Bolarque vannkraftverk (1974) som har en installert produksjonseffekt på 236 MW, mens selve demningen også har et eget kraftverk på 15 MW. Anlegget ble ferdigstilt i 1910. Det påfølgende reservoaret som er nedre vannmagasin demmes opp av Zorita-demningen.
Reservoarets areal er inntil 5,1 km² (510 hektar), og vannvolumet opp til 31 millioner m³. Demningen er 36 meter høy og 292 meter lang gravitasjonsdam i betong.
Nzubechi Grace Nwokocha
Nzubechi Grace Nwokocha (født 7. april 2001) er en nigeriansk friidrettsutøver som konkurrerer i sprintløp.
I 2021 representerte hun landet sitt under Sommer-OL 2020 i Tokyo på 100 meter der hun ble utslått i semifinalen.
Mercosur
Mercosur eller Mercosul (spansk: Mercado Común del Sur; portugisisk: Mercado Comum do Sul; guaraní: Ñemby Ñemuha; engelsk: Southern Common Market) er et frihandelssamarbeid mellom Brasil, Argentina, Uruguay og Paraguay. Samarbeidet ble etablert i 1991 og har som formål å fremme frihandel samt bevegelse av mennesker og varer, arbeidskraft og kapital mellom disse landene. Bolivia, Chile, Colombia, Ecuador, Peru og Venezuela har assosiert medlemsstatus.
I desember 2004 slo Mercosur seg sammen med handelsblokken Det andiske fellesskap (CAN) og dannet De søramerikanske lands union, som er dannet etter mønster av Den europeiske union.
Pass
Se også: Uruguayanske pass
Jannowitzbrücke stasjon
Bahnhof Berlin Jannowitzbrücke er en stasjon på Berlins forstadsbaner (S-Bahn) og på Berlins undergrunnsbane (U-Bahn). Den ligger ved Jannowitzbrücke i bydelen Mitte, og er et sentralt knutepunkt i Berlins kollektivtransport. Flere fergeselskaper har også stoppesteder på Spreekanalen ved Jannowitzbrücke.
Broen Jannowitzbrücke ble gjenoppført fra 1881–1883, og samtidig, i 1882, ble stasjonen over Spreekanalen åpnet som åpen stasjon uten hall. Fordi fergepassasjerene følte seg plaget av lokomotivrøyken, ble det i 1885 besluttet å bygge en jernbanehall over stasjonen.
I forbindelse med innføringen av elektriske tog fra 1928 ble stasjonen revet og gjenoppbygget i sin nåværende form etter planer av Hugo Röttcher mellom 1927-1932.
Metrostasjonen ble åpnet i 1930.
Lars Jørgen Madsen
Lars Jørgen Madsen (født 19. juli 1871, død 1. april 1925) var en dansk skytter som deltok i de olympiske leker 1900 i Paris, 1912 i Stockholm og 1920 i Antwerpen.
Madsen ble olympisk mester i skyting under OL 1900 i Paris. Han vant 300 meter armégevær stående med 305 poeng foran norske Ole Østmo med 299 poeng. Det var tretti skyttere fra seks nasjoner som deltok i konkurransen som ble avviklet i perioden 3. til 5. august. Tolv år senere, under OL 1912 i Stockholm kom han på andreplass i den idividuelle skytingen 300 meter rifle bak Paul Colas fra Frankrike og i lagskytingen fikk han en bronsemedalje.
Verdens Sosiale Forum
Verdens sosiale forum (World Social Forum (WSF)) er en internasjonal samling for politiske aktivister som ønsker å gjøre den globale politikken mer sosial, en bevegelse også kjent som anti-globaliseringsbevegelsen. Det ble startet i 2001 som en motpol til Verdens økonomiske forum som arrangeres i Davos i samme tidsrom. På forumet møtes aktivister fra hele verden for å diskutere sosialpolitiske spørsmål, utveksle erfaringer og legge strategier.
Inspirert av WSF har det i Europa flere ganger blitt arrangert Europas Sosiale Forum. Her i landet har Norges Sosiale Forum – også kalt Globaliseringskonferansen – flere ganger samlet over tusen mennesker til konferanse i Folkets Hus i Oslo.
Tyrkia under Kortbane-EM i svømming 2015
Tyrkia deltok under Kortbane-EM i svømming 2015 i Netanya i Israel fra 2. til 6. desember 2015 og tok to medaljer.